CELEX: 32021D2231
Language: sk
Date: 2021-12-09 00:00:00
Title: Rozhodnutie Rady (EÚ) 2021/2231 z 9. decembra 2021 o pozícii, ktorá sa má v mene Európskej únie zaujať v regionálnom riadiacom výbore Dopravného spoločenstva, pokiaľ ide o prijatie rozpočtu Dopravného spoločenstva na rok 2022

15.12.2021   
               
               
                  SK
               
               
                  Úradný vestník Európskej únie
               
               
                  L 448/64
               
            
         ROZHODNUTIE RADY (EÚ) 2021/2231
         z 9. decembra 2021
         o pozícii, ktorá sa má v mene Európskej únie zaujať v regionálnom riadiacom výbore Dopravného spoločenstva, pokiaľ ide o prijatie rozpočtu Dopravného spoločenstva na rok 2022
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 91 a článok 100 ods. 2 v spojení s článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Zmluva o založení Dopravného spoločenstva bola uzavretá Úniou na základe rozhodnutia Rady (EÚ) 2019/392 (1) a nadobudla platnosť 1. mája 2019.
                  
               
                     (2)
                  
                  
                     V súlade s článkom 35 Zmluvy o založení Dopravného spoločenstva regionálny riadiaci výbor Dopravného spoločenstva (ďalej len „riadiaci výbor“) každoročne prijíma rozpočet Dopravného spoločenstva. Podľa článku 35 Zmluvy o založení Dopravného spoločenstva je riadiaci výbor tiež oprávnený prijímať rozhodnutia stanovujúce postup plnenia rozpočtu.
                  
               
                     (3)
                  
                  
                     Riadiaci výbor má na svojom zasadnutí v decembri 2021 prijať rozhodnutie o rozpočte Dopravného spoločenstva na rok 2022.
                  
               
                     (4)
                  
                  
                     Navrhovaný rozpočet Dopravného spoločenstva na rok 2022 je nevyhnutný na riadne fungovanie orgánov Dopravného spoločenstva. Zahŕňa náklady na ľudské zdroje, cestovné výdavky, IT vybavenie a softvér, ako aj prevádzkové výdavky ako štúdie, technickú pomoc a organizovanie konferencií a zasadnutí.
                  
               
                     (5)
                  
                  
                     Je vhodné stanoviť pozíciu, ktorá sa má v mene Únie zaujať v riadiacom výbore, keďže takéto rozhodnutie je potrebné pre fungovanie stáleho sekretariátu Dopravného spoločenstva a bude pre Úniu záväzné,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie zaujať v regionálnom riadiacom výbore Dopravného spoločenstva, pokiaľ ide o rozpočet Dopravného spoločenstva na rok 2022, je založená na návrhu rozhodnutia regionálneho riadiaceho výboru (2).
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 9. decembra 2021
            
               
                  Za Radu
               
               
                  predseda
               
               A. HOJS
            
         
         
            (1)  Rozhodnutie Rady (EÚ) 2019/392 zo 4. marca 2019 o uzavretí Zmluvy o založení Dopravného spoločenstva v mene Európskej únie (Ú. v. EÚ L 71, 13.3.2019, s. 1).
         
            (2)  Pozrite dokument ST 14006/21 na http://register.consilium.europa.eu